
OPĆINA RADOBOJ NADOKNAĐUJE DIO TROŠKOVA PRIJEVOZA UČENICIMA SREDNJIH ŠKOLA 


DVIJE TREĆINE PRIJEVOZA PLAĆA OPĆINA 


Pe Općine Radoboj na svojoj je sjednici, održanoj 10. rujna 2008. godine donijelo Zaključak o sufinanciranju 
troškova međumjesnog prijevoza učenika trećih i četvrtih razreda srednjih škola s područja Općine u iznosu od 75% cijene 
mjesečne učeničke karte. Učenicima srednjih škola Općina sufinancira prijevoz od mjesta prebivališta do škole, ako je udaljenost 
veća od 5 kilometara. Da bi ostvarili pravo na nadoknadu troškova prijevoza učenici trebaju u svojim školama podići potvrdu o 
upisu s kojom kod prijevoznika podižu mjesečnu kartu. Valja napomenuti da oni učenici koji koriste autobus i vlak za svakog 
prijevoznika trebaju voditi odvojeni postupak, a samim time učenici s područja naše općine i dalje imaju besplatan prijevoz. 

RIMLJANI ZAPOČELI, RADOBOJCI DOVRŠAVAJU 


PROŠIRUJE SE RIMSKA CESTA 


Ž upanijska cesta koja vodi od Krapine preko Trškog Vrha, 
Radoboja i Gorjana do Očure konačno je dočekala bolje 
dane. Dionica od Radoboja do granice Općine dijelom je već 
uređena, a ovih su dana u punom tijeku radovi od Sv. Jakoba 
prema Radoboju. Proširuje se trasa, tako da će asfaltni sloj biti 
širine 4 metra, a biti će i prostora za nogostup. Valja posebno 
istaknuti susretljivost vlasnika zemljišta uz trasu ceste s kojima 
nema gotovo nikakvih problema kod proširenja trase. Prema 
planu do proljeća iduće godine cijela dužina ceste trebala bi 
biti pripremljena za stavljanje novog sloja asfalta. Kada se 
to ostvari mještani i ostali prolaznici neće više trebati gubiti 
vrijeme na mimoilaženje koje je sada zbog preuskog kolnika 
moguće samo na pojedinim mjestima. 
Izvođač radova je «Jedinstvo d.d. « Krapina. 


NOVI SLOJEVI ASFALTA 


Pee planu asfaltiranja i održavanja lokalnih prometnica 
tijekom ovog mjeseca na području Općine Radoboj trebalo 
bi biti asfaltirano oko 12.000 četvornih metara cesta. Ukupna 
vrijednost radova iznosi 1.400.000 kuna, a kao najpovoljniji 
izvođač nakon javnog natječaja odabrano je poduzeće Ceste 
Varaždin. 


SANACIJA DRŽAVNE CESTE D35 


eć nekoliko mjeseci na području Gornje Šemnice i 

Kuzminca pa prema Novom Golubovcu, tj. na dijelu 
državne ceste D35 od Švaljkovca do Veternice izvode se 
radovi. Cesta je bila gotovo potpuno uništena zbog prijevoza 
velikih količina materijala za gradnju autoceste Zagreb 
Macelj. Na navedenoj dionici radovi obuhvaćaju pojačanje 
kolničke konstrukcije, na nekim dijelovima cesta se proširuje, 
popravljaju se bankine i pješački nogostupi, rješava odvodnja, 
a u tijeku su radovi na gradnji potpornog zida. 
Uz cestu će se napravit i nekoliko autobusnih postaja te obaviti 
radnje za poboljšanja prometne sigurnosti i kompletna nova 
prometna signalizacija. Obnova ceste trebala bi biti gotova do 
kraja godine. Izvođač radova su Ceste Varaždin, a vrijednost 
radova koje financiraju Hrvatske ceste iznosi više od 33 
milijuna kuna.. 
Inače, cjelokupna dionica ceste Švaljkovec-Veternica koju 
treba sanirati duga je 7,7 kilometara. 

UREĐENJE OKOLIŠA 


Po ednjih dana intenzivirani su radovi na uređenju javnih 
zelenih površina i ostalog okoliša prije svega u središtu 
Radoboja. Osvanuo je tako grb Općine od cvijeća i zelenila 
u samom centru, uređen je okoliš oko stare školske zgrade i 
prilaz «Radobojskom trnacu», popravljene su klupe i zasađeno 
je cvijeće. Kad bi barem tako bilo tijekom cijele godine, a ne 
samo prigodom obilježavanja Dana općine. 

I tako dok se na jednom kraju uređuje i nastoji stvoriti 
što ljepši okoliš na drugom se uništava ono što je već prije 
uređeno. Najnoviji primjer zabilježili smo u Gornjoj Šemnici. 
Neodgovorni pojedinci oštetili su ogradu uz zgradu područne 
škole. Šteta je za sada sanirana, a odgovorni poručuju onima 
koji nanose štetu zajedničkoj imovini, da ubuduće neće 
imati «popusta» jer bi im se moglo dogoditi da štetu i sami 
nadoknade. 


NASTAVLJAJU SE AKTIVNOSTI U RADOBOJSKOM OREHOVCU 


ASFALT DO POSLJEDNJE KUĆE 


ako su jesenski poljoprivredni radovi proteklih dana zaokupljali pozornost i svaki slobodni trenutak naših mještana u 
Radobojskom Orehovcu našlo se i vremena za nastavak komunalnih i društvenih aktivnosti. Obavljene su tako sve pripreme 
za asfaltiranje posljednje dionice nerazvrstanih cesta za zaselak Kiseljaki. Stići će tako asfalt do posljednje kuće. Do sada su 
položene betonske cijevi i izbetonirani su šahtovi za odvodnju oborinskih voda. 
Nastavljeni su tijekom mjeseca rujna i radovi na društvenim prostorijama i igralištima. Montirane su sve instalacije za vodu, 
struju i grijanje, a u tijeku je unutarnje žbukanje i betoniranje podloga. Ukoliko to omoguće vremenski uvjeti do zime će 
društvene prostorije biti pokrivene pa će iduće proljeće značiti i potpuni dovršetak akcije. (D. Gerić) 

KONAČNO PLINSKO GRIJANJE 


adobojska škola Side Košutić konačno dobiva novu 
odernu kotlovnicu koja će biti priključena na zemni 
plin pa će otpasti dosadašnji energent, loživo ulje. Uz izgradnju 
kotlovnice obavljaju se i radovi na zamjeni ventila pa će svaki 
radijator imati termostatski ventil. Radovi se obavljaju u 
sklopu Projekta energetske učinkovitosti na objektima škola 
u Krapinsko-zagorskoj županiji, a cilj je što ekonomičnija 
potrošnja ekološki prihvatljivih energenata. Projekt se realizira 
zahvaljujući ugovoru između Županije i tvrtke HEP-ESCO 
did. iz Zagreba. 
Kotlovnica će kapacitetom zadovoljiti potrebe zagrijavanja 
svih prostora škole te novoizgrađene sportske dvorane. 


RAZVOJ POLJOPRIVREDE NA PODRUČJU OPĆINE RADOBOJ 


ISPLAĆENE PRVE SUBVENCIJE U POLJOPRIVREDI 
OPĆINE RADOBOJ ZA 2008. GODINU U IZNOSU OD 82.000,00 KUNA 


pćina Radoboj kroz Program razvoja poljoprivrede u 2008. godini subvencionira razvoj obiteljskih poljoprivrednih 
gospodarstava (OPG) u ukupnom iznosu od 352.000,00 kuna. Za dodjelu nepovratnih navedenih sredstava raspisan je 
« Natječaj» i to do 30.11.2008. 
Tako su iz Proračuna općine Radoboj isplaćene prve subvencije — poticaji u 2008. godini u iznosu od 82.309,00 kuna. 
Sredstva su isplaćena na račune OPG i to: za razvoj vinogradarstva (8 zahtjeva), održavanje postojećih voćnjaka (2 zahtjeva), 
sustavi za zaštitu od tuče (1 zahtjev), za kupnju plastenika (2 zahtjeva), za pčelarstvo (5 zahtjeva) te za umjetno osjemenjivanje 
krava i krmača. 
Ovim putem pozivamo sve poljoprivrednike koji zadovoljavaju uvjete Programa da podnesu zahtjeve do 30.11.2008. i ostvare 
pravo na nepovratna sredstva koje Općina Radoboj izdvaja za napredak poljoprivrede, a što je bio i glavni cilj Poglavarstva 
Općine Radoboj prilikom donošenja Programa razvoja poljoprivrede u Općini Radoboj. 


Sve informacije vezane za poticaje u poljoprivredi i obrasce možete dobiti u Općini Radoboj na broj tel. 349 109 ili kod mr.sc. 
Luke Culjaka na broj mob. 091 502 3496. ' 
mr.sc. Luka Culjak 

PROGRAM ZA DAN OPĆINE 2008. 
16. listopada 2008. - četvrtak dan sporta 18. listopada 2008. - subota 


+ PRIJATELJSKA NOGOMETNA UTAKMICA «NK RADOBOJ - NK SESVETE» 9,00 SATI GAĐANJE GLINENIH GOLUBOVA 
+ 16,00 SATI - MEĐUOPĆINSKO SPORTSKO DRUŽENJE VIJEĆA I POGLAVARSTVA 1,00 SATI PRVENSTVO U PRECIZNOM SLIJETANJU PARAGLAJDERA | CJELODNEVNI \ 
+ 18,00 SATI - ZAVRŠNICA MEĐUOPĆINSKE LIGE ( OPĆINE PETROVSKO, JESENJE | ĐURMANEC ) PANORAMSKI LETOVI U TANDEMU 

12,00 SATI OTVARANJE «ATW QVAD STAZE AMD ZAGORSKI PAJDAŠ «GORNJA ŠEMNICA 
15,00 SATI OTVARANJE IZLOŽBE SLIKA «JOSIP BOTTERI DINI» | PREDSTAVLJANJE LIKOVNO 
PJESNIČKE MAPE POSVEĆENE SIDI KOŠUTIĆ 

17,00 SATI PROMOCIJA SLIKOVNICE «LEGENDA O DEDEKU I BABICI « 


17. listopada 2008. - petak 8,00 SATI KONCERT LIMENE GLAZBE « MIRNA « RADOBOJ 
19,00 SATI KAZALIŠNA PREDSTAVA « KOD DOKTORA » UZ NASTUP ŽAK_IZ GORNJEG JESENJA 
10,00 SATI PREZENTACIJA PLODOVA RADOBOJSKOG TRNACA | GRADNJA ZAGOSKOG PLOTA 20,00 SATI CJELOVEČERNJI ZABAVNI PROGRAM UZ ANSAMBL «SINOVI ZAGORJA «1 GOSTE VEČERI. 


16,00 SATI OTVARANJE IZLOŽBE SLIKA DRUŠTVA «ERNEST TOMAŠEVIĆ» X Ad 
16,30 SATI KULTURNO UMJETNIČKI PROGRAM « FOLKLORNE GRUPE «OŠ SIDE KOŠUTIĆ» RADOBOJ = 19. listopada 2008. - nedjelja 
17,00 SATI IZLOŽBA PROIZVODA RADOBOJSKIH GOSPODARSTVENIKA 


18,00 SATI DJEČJI FESTIVAL « VNUČEKOVE POPEVKE 2008.» 0,00 SATI VATROGASNA VJEŽBA 
20,00 SATI KAZALIŠNA PREDSTAVA «KOME ZVONO ZVONI » - U IZVEDBI 13,00 SATI POLUMARATON - RADOBOJ 2008. 
«AKD SVETI KRIŽ ZAČRETJE «CJELOVEČERNJI ZABAVNI 8,00 SATI «KAJ VU DUŠI « KONCERT POPULARNIH KAJKAVSKIH POPEVKI 


PROGRAM UZ SASTAV «F - BEND «. 20,00 SATI CJELOVEČERNJI ZABAVNI PROGRAM UZ GLAZBENI SASTAV « ADUTI « 


20. listopada 2008. - ponedjeljak Dan općine i škole 
11,00 -13,00 SATIRADIONICE I SVEČANA PRIREDBA U OŠ »SIDE KOŠUTIĆ« RADOBOJ 


16,30 SATI PRIJEM GOSTIJU UZ NASTUPE LIMENE GLAZBE «RADOBOJSKA ZVONA»; DESINIĆKE MAŽORETKINJE | KUBURAŠA» 
17,00 SATI SVEČANA SJEDNICA I DOMJENAK 


SVA DOGAĐANJA VEZNA UZPROGRAM DANA OPĆINE ODVIJATI ĆE SE U SPORTSKOJ DVORANI KOJ 
uo Sh, o FERI Na Gj ar KS: 


4 n a 

NATJEČAJ 


U skladu s Pravilnikom o utvrđivanju kriterija i postupka za dodjelu stipendija 
učenicima srednjih škola i studentima, Općina Radoboj raspisuje natječaj za 
dodjelu učeničkih i studentskih stipendija za školsku godinu 2008./2009. za 
učenike i studente s područja Općine Radoboj. 

Pravo na sudjelovanje u natječaju imaju svi redovni učenici srednjih škola koji 


ne koriste besplatni prijevoz ( smješteni u đačkim domovima ) i studenti čiji 
roditelji imaju prebivalište na području Općine. 


Rok za podnošenje zamolbe je do 31. listopada 2008. godine, a u postup- 
ku rješavanja uzimat će se samo potpuno dokumentirane zamolbe. 


Zamolbe se podnose na posebno propisanom obrascu, koji izdaje Jedinstveni 
upravni odjel Općine Radoboj. 


Uz zamolbu je potrebno priložiti: 

1. potvrdu srednje, više, visoke škole ili fakulteta o upisu na redovno školova- 
nje, 

2. ovjerenu fotokopiju svjedodžbe ili indeksa zadnje godine završenog školo- 
vanja, a studenti i potvrdu dekanata o ostvarenom prosjeku ocjena obve- 
znih predmeta za upis u višu godinu, 

3. izjavu o članovima zajedničkog domaćinstva ( na obrascu upravnog odje- 
la), 

4. službene potvrde o prihodima porodičnog domaćinstva za posljednja tri 
mjeseca, 

5. ostalu dokumentaciju kojom podnosilac može dokazati otežavajuće okol- 
nosti materijalnog položaja porodičnog domaćinstva ( prema kriterijima 
pravilnika: djeca roditelja poginulih u domovinskom ratu i djeca invalida do- 
movinskog rata, samohrani roditelji, broj ostalih članova porodičnog doma- 
ćinstva koji istovremeno polaze obrazovanje i djeci s teškoćama u razvoju 
u porodičnom domaćinstvu). 

6. izjavu podnositelja da ne prima drugu pomoć, stipendiju ili kredit po nekoj 
drugoj osnovi. 

Ukoliko je učenik ili student sudjelovao u službenim natjecanjima potrebno je 

priložiti i dokument o postignutom uspjehu odnosno učestvovanju. 

Po izvršenoj obradi i utvrđivanju bodovne liste svim podnosiocima uputit će se 

obavijest o odobravanju ili neodobravanju zahtjeva. 


Obrasce za podnošenje zamolbi kao i sve potrebne informacije zainteresirani 
mogu dobiti u Jedinstvenom upravnom odjelu Općine Radoboj, Radoboj 6, ili 
na telefon 349-109 i 349-110. 

;SVRT NA BERBU GROŽĐA 


B erba grožđa u našem kraju završava. Većina vinogradara već ja pobrala grožđe u svojim vinogradima, a samo još nekolicina 


Vinogradari su uglavnom bili zadovoljni ovogodišnjim urodom, barem oni gdje nije bila tuča. Većinom se moglo čuti da u 
podrumu treba koja bačva više, a to znači da bi dogodine ponegdje trebalo malo smanjiti prinos. Godina je za vinogradare bila 
izuzetno teška, s puno oborina tijekom ljeta pa je trebalo mnogo brige oko zaštite vinograda. Kako je početkom i sredinom 
rujna također bilo kišno i hladno vrijeme, mnogi su se preplašili vremena i uhvativši prvi lijepi dan požurili su pobrati svoje 
grožđe. Nažalost, mnogi su se iznenadili niskim sadržajem šećera u grožđu i visokim kiselinama. Naime, tek ponegdje su rane 
sorte grožđa bile spremne za berbu. Mjerenjima šećera i kiselina na području naše i susjednih općina utvrđeno je da su termini 
za berbu ranih sorti bili krajem rujna. U našim vinogradima većinom su zastupljene mješavine bijelih sorti (graševina, kralje- 
vina, rajnski rizling, moslavac, štajerska bjelina i sl.), a njihovo vrijeme za berbu je upravo sada. Stoga smo ovih dana posjetili 
vinograd obitelji Švaljek gdje smo zatekli veselo društvo u berbi grožđa. Uvjerili smo se da je uz dobru i pravovremenu zaštitu 
vinograda moguće sačuvati zdravo grožđe i do kasnijih rokova berbe. Berba je bila 8. listopada, a gosp. Slavko se i ove godine 
uvjerio da je vrijedilo čekati. Naime, šećeri su bili na zavidnoj razini pa je za očekivati da će i ove godine u njegovoj klijeti biti 
lijepog i nepcu ugodnog vina. 

Sada za vinogradare nastupa još zahtjevnije razdoblje. Vinogradari postaju vinari i potrebno je posvetiti mnogo vremena i brige 
njezi mladog vina jer ako sada zakažemo onda je sav rad i trud u vinogradu bio uzaludan. 


Jasminka Šaško, dipl. ing. agr. 


općini Radoboj bilježimo otvaranje nove proizvodne fir- 

me «Leta-Rol» iz koje će zainteresiranim mještanima, 
kao i onima širom zemlje biti na raspolaganju brojni prak- 
tični sistemi za zaštitu od sunca ili neželjenih pogleda. Tako 
će na adresi Radoboj 59, Barbara Pospiš proizvoditi i ispo- 
ručivati ROLO-FLOS ZAVJESE, POLO PVC KASETNI 
SISTEM, ROLO ZA KROVNE PROZORE, ALUMINIJ- 
SKE ŽALUZINE, PANEL ZAVJESE i TRAKASTE ZA- 
VJESE. Prilikom narudžbe kupci mogu birati boju, veličinu, 
način postavljanja i druge pogodnosti koje nemaju na raspo- 
laganju u trgovinama. 
Želite li se, dakle, zaštititi od sunca ili neželjenih pogleda 
obratite se firmi «LETA — ROL>» i vaši će problemi biti vrlo 
brzo i kvalitetno riješeni. U tome vam može pomoći i broj 


mobitela: 095/ 906-1604 ili 095/ 912-0195. (vir) 

S dan prve pomoć obilježen je se godine diljem Hrvatske 
i u svijetu 13. rujna 2008. godine. 

Geslo Svjetskog dana prve pomoći u 2008. godini bilo je " PRU- 
ŽIMO PRVU POMOĆ - SPASIMO SVAKI UGROŽENI ŽI- 
VOT". 

Gradsko društvo Crvenog križa Krapina obilježilo je Svjetski dan 
prve pomoći u subotu 13. rujna 2008. godine na Irgu Ljudevita 
Gaja, u vremenu od 09.00 do 13.00 sati, postavljanjem informativ- 
nog šatora gdje su medicinske sestre GDCK Krapina građanima 
mjerile krvi tlak i šećer u krvi te dijelile promotivni materijal. Ekipa 
mladeži GDCK Krapina iz Srednje škole Krapina izvela je pokaznu 
vježbu pružanja prve pomoći. 

Građani su pokazali veliko zanimanje odazvavši se na navedenu ma- 
nifestaciju. 


Od 12. do 14. rujna 2008. godine, u Zagrebu je održano nacionalno 
natjecanje ekipa u pružanju prve pomoći. Na sedam radnih pozi- 
cija pružanja prve pomoći na realistički prikazanim situacijama uz 
praktična znanja, komunikacija sa ozlijeđenima i sucima odvijala 
se na engleskom jeziku. Natjecalo se 13 ekipa i to iz: Buja, Darde, 
Ivanca, Krapine, Labina, Novog Marofa, Ogulina, Omiša, Osijeka, 
Pazina, Splita, Zadra i Zagreba. Ekipa Gradskog društva Crvenog 
križa Krapina bila je u sastavu: Zoran Čavužić, Ante Radak, Ma- 
rija Pelin, Filip Sinković, Jelena Drndić i Korina Šlogar. Ravnatelj 
GDCK Krapina Davor Šimunović bio je mentor ekipi. U izrazito 
jakoj konkurenciji gdje su pojedine ekipe sudjelovale na europskim 
natjecanjima, ekipa GDCK Krapina osvojila je drugo mjesto, što je 
izvanredan rezultat. 
Prvo mjesto osvojio je Osijek, a treće Zagreb. Ekipa iz Krapine od 
ukupno 1587 bodova, osvojila je 1427 bodova, što je 28 bodova ma- 
nje od prvoplasirane ekipe. Ekipa GDCK Osijek iduću će godinu 
predstavljati Hrvatsku na europskom natjecanju u Njemačkoj. 
Ravnatelj: 
Davor Šimunović, vmt 


SPORT I ZDRAVLJE 
UTJECAJ TJELESNOG VJEŽBANJA NA ORGANIZAM 


ph rekreaciji postoji pravilo da 2 puta tjedno po 60 minuta planirane i programirane tjelesne aktivnosti održava 
sposobnost organizma na razini koja odgovara potrebama osobe te dobi. Iz toga zaključujemo da 3 i više puta tjedno 
može izazvati i vrlo često izaziva određene pozitivne promjene na organizam : poboljšanje srčanožilnog i dišnog sustava, 
povećanje mišićnog tonusa, povećanje pokretljivosti zglobova, poboljšanje cirkulacije, poboljšanje funkcionalno-motoričkih 
sposobnosti... 
To znači da 1 puta i manje tjedno ne doprinosi nikakvim značajnim promjenama na organizam, a može i štetiti. 
Da bi se mogla odrediti korist od vježbanja, mora se znati da tjelesna vježba kao osnovno sredstvo sportske rekreacije ima 
pozitivan utjecaj samo u odnosu na čovjekovu potrebu za gibanjem. Za zdravlje je značajno poboljšanje funkcionalnih 
sposobnosti srčanožilnog i dišnog sustava čiju transformaciju vršimo najčešće cikličkim vježbama i kretnjama. U radu dominira 
zastupljenost mišića nogu, a može biti i cijelog tijela. Mogućnosti izvođenja su vrlo široke ; planinarenje, hodanje, hodanje po 
stepenicama, skijaško hodanje ili trčanje, trčanje, veslanje, plivanje, vožnja biciklom. Postoje pravila u doziranju opterećenja i 
njih treba poštivati. Frekvencija srca ili broj srčanih udara u minuti raste s tjelesnim opterećenjem, a sa povećanjem frekvencije 
srca raste potreba za kisikom. Za kontrolu i određivanje opterećenja koristi se frekvencija srca što se temelji na provjerenim 
fiziološkim načelima. 
Frekvencija srca je pokazatelj opterećenja te se na jednostavan način može dozirati i kontrolirati opterećenje. 
Postoji niz metoda za utvrđivanje maksimalne i radne frekvencije srca za pojedinca. Često se upotrebljava metoda 220-GODINE 
, kao maksimalna dozvoljena frekvencija, a iz toga se opet izračunava dozvoljeni postotak opterećenja tijekom vježbanja. 
U obzir se trebaju uzeti i dodatni čimbenici kao faktor korekcije intenziteta opterećenja. Osim frekvencije srca , jedan od 
značajnih faktora je i vrijeme trajanja određenog opterećenja koje ovisi o samom opterećenju, ali i o dobi sudionika. 
Frekvencija srca u mirovanju ovisi o dobi pa je kod novorođenčadi oko 140 udara u minuti, u dobi od 20-25 godina od 65- 
70 udara u minuti u mirovanju. Frekvencija srca u mirovanju ovisi o fizičkoj sposobnosti pa je kod treniranih ona niža za oko 
15-20 udara u minuti. Kod žena je frekvencija u mirovanju veća za 7-8 udara u minuti. Na frekvenciju srca u mirovanju utječe 
niz dodatnih faktora, emocionalnost, temperatura, okolina, konzumiranje hrane, boravak na visini, pušenje, kava. Sve to može 
dovesti do porasta frekvencije srca. 

Gordan Poslončec, prof.kin. 

KR IZALI KA RJEŠENJE IZ PROŠLOG BROJA: 


8 9 iz] 10 u 12 13 P J E S N L B A 
14 15 16 
RIEIP RE | VA C 
17 18 (ea) 19 
A S|E|,P TA R|E 
20 ii 21 22 23 iu 24 
25 26 iz 27 28 29 U S D.A E NOT 
30 31 32 33 34 NIJE TOL RIO MLI 
35 36 ra 38 U m R Z A [| E L 
— & A sa KlUIR IE R TIA[TIE 
43 44 45 46 A7 
AIDIA |M |K URAN 
48 49 50 51 
RBE < U|R/A R 
52 53 54 55 jači 56 57 58 
59 60 61 m 62 63 M |U A R A|F S 
64 smi 65 66 67 A1|G E U m A N A 
€ ji < 2 AD A|N|Tj|U 
VODORAVNO: 1.5tara sorta jabuka (SL.1), 10.Primjer nekome, 14.Panti, 15.Stara sorta jabuka (SL.2,), 17.Divlja životinja kvalitetnog krzna slična kravi, 18.Lantan, 
19.Nogometaš dinama Jorge Cruz Campos, 20.Ja,ti,... 21.Sići sa visokog, 24. 29 i 5 slovo abecede, 25. Dlaka koja prekriva ovcu, 27.Skinuti cipele, 30. Vrsta alkohola, 33. Niskog 
rasta, 35. Otočna država u Sredozemnom moru, 36.Najmanji dio tekućina, 38. Neriješena partija šaha, 39. Vjeran mn., 41.Ime prijašnjeg župnika (BUKVIC), 43.Popis dana u 


godini, 46.Ante Josipović, 47.Zemljišna mjera, 48.Vrsta Lamborginija mn., 49.Nogometni klub iz Zaprešića, 52.Natrij, 53.Štetna izraslina na tijelu, 56.H,O, 59.Žensko ime, 
62.Drhtanje zubi, 64. Košarkaš Rađa, 65. Nomadski narod iz Azije mn., 67.Zensko ime, 68.Ante Nobilo, 69.Praznog želuca, 70.Opaka bolest, 


OKOMITO: 1.5tara sorta jabuke (5L.3), 2.Potegnuti okidač, 3 Židovska općina Zagreb, 4.Predsjednik vlade, 5.Učini, 7.Exit, 8. Postupak nadziranja slobode izražavanja, 
9.Aluminij, 10.Rijeka desnog pritoka Save, 11.Biljka kojoj ne otpada lišće u jesen, 12.Mjesto na Samoborskom gorju , 13.Upiši RAR, 16. Stanovnik Grenlanda, 22. Pjevačica 
Kim, 23.Konj u pjesmama, 26.Prepoloviti na dva jednaka dijela, 28.Olimpijski grad u Bosni, 29.Marka alata, 31.Njiva, 34.Modna kuća iz Pregrade, 36. Vrsta automobila iz 
Kine, 37.Znak za kemijski element olovo, 40. Znak za kemijski element neodimij, 42.Oružani sukob, 43.Stara sorta jabuka (SL. 4), 44.Lik iz bajke sa čarobnom svjetiljkom, 
45.Guzica, 50.Plan izrade, 51.Ljubitelj roka, 54.Prkos, 55.Najveća rijeka u Hrvatskoj, 57.Kod kuće, 58.Nasilni napad, 60. Znak za kemijski element radon, 61.Negativno 
nabijena čestica, 63.Upiši VIE, 66.August Šenoa 


Janko Ranogajec 


ODRŽAN JE TRADICIONALNI NOGOMETNI SUSRET NA 
RADOBOJSKIM BREGIMA 


IJE Radobojskih Brega još su jednom dokazali da 
vole sport i tradiciju. Održani su, naime, nogometni 
susreti između ekipa: Nočni orlovi-Bregovljanski zeti i 
Oženjeni-Neoženjeni. Prvi su na travnati teren izašli Orlovi 
i Zeti. Nakon neizvjesnih pola sata pobjeda je pripala 
Bregovljanskim zetima. Uslijedila je potom utakmica koju su 
svi s nestrpljenjem očekivali, Oženjeni protiv Neoženjenih. 
Tradicija je bila na strani Oženjenih jer su pobjeđivali u 
posljednjih nekoliko godina. Neoženjeni su se stoga htjeli ovaj 
put dokazati , ali tradicija je nastavljena, Oženjeni su pobjedili 
3:2. Kako to i priliči druženje je nastavljeno uz dobru glazbu, 
jelo i piće do ranih jutarnjih sati. (Mateja Topolovec) 

MARATON 1 U RADOBOJU 


NJ programa obilježavanja Dana općine Radoboj ove će se godine održati i utrka radobojskim 
područjem pod nazivom «Radobojski maraton». Organizatori Općina Radoboj i Školsko sportsko 
društvo «Mirna» Radoboj predvidjeli su da start i cilj utrke bude u centru Radoboj, a da trasa utrke ukupne 
dužine 15.200 metara bude :Radoboj — Borovečki — Venca — Biruši - Orehovec Radobojski — Marof — Po- 
ljaki - Kraljevec Radobojski - Kraljevec Šemnički - Gornja Šemnica - Gorjani Sutinski -Radoboj centar. 
Natjecatelji će biti podijeljeni u tri kategorije: muški i žene do 23 godine, muški i žene od 24 do 44 godine 
i muški i žene iznad 45 godina starosti. 


Utrka će se održati u nedjelju 19. listopada, a prijave i oku- 
pljanje je na nogometnom igralištu NK Radoboj od 
11.30 do 12.45 sati. Start utrke je u 13 sati. 


Sudjelovati mogu svi zainteresirani, upisnine 
nema, a za najbolje su osigurane novčane i druge 
vrijedne nagrade. Tako će prvih pet u svim ka- 
tegorijama primiti od 500 do 100 kuna, medalje 

i druge nagrade. 

Staza se proteže _ oko 85% asfaltiranim prometni- 
cama, a ostali dio prolazi šumskim makadamom i 


nač asa: 
LI 


: e puk na pače i) f 
stazama, pa je u slučaju kiše moguće i mj estimično z NA 5 
blato. Staza ima najviši uspon 430 metara i obilje- Vie q 2 
žena je cijelom dužinom. Okrijepe su predviđe- ba [OB SKU 


ne svakih 4 kilometra, a kako se očekuje vrijeme 
pobjednika za muškarce oko 1 sat, a za žene oko 
1 sati 20 minuta. Proglašenje pobjednika predvi- 
đeno je za 15 sati i 30 minuta. 

Organizatori očekuju velik broj prijava, jer je lije- 
po biti među prvim sudionicama jedne utrke koja uaws 
ima namjeru postati tradicionalnom. Kad se tome «(= ; as Vovremnužzačkije 
doda prekrasni pejzaž kojim utrka vodi te poznatu go- 
stoljubivost Radobojaca uz lovački gulaš i dobru zabavu 
za pretpostaviti je da će tako i biti. (vir) 


42 4 
KRALJEVEC 
KRALJEVEC ŠEMNIČKI 


PRVA ŽUPANIJSKA NOGOMETNA LIGA 


0 18:7 (21 
RADOBOJ TREĆI SKI EV TaET 
Ni sedam odigranih kola u okviru Prve županijske RADOBOJ 12 17:10 | 13 
nogometne lige, nogometaši Radoboja nalaze se na JEDINSTVO 12 16:9 13 
trećem mjestu. Nakon uvodnog poraza u natjecanju Radoboj |SCHIEDEL 0/3 12:8 49 
je ostvario tri uzastopne pobjede da bi u petom kolu igrao na 013 [1613 [12 
domaćem terenu protiv Ivančice 2:2 i u šestom kolu doživio : 
drugi poraz i to od Matije Gupca 2:1. Evo svih rezultata 0 | 3 | 15:13 | 12 
sedmog kola: 0 13.1 1518. | 12 
Stubica — Pregrada 5:2 : 
Jedinstvo- Oštrc 0:2 AKAI 9 
Zagorec (VT) - Rudar (M) 1:3 0 | 4 | 10:14 9 
Straža- Schiedel 0:3 1/4]| 911 7 
Rudar (M)- Gaj 2:0 : 
Radoboj-Vatrogasac 4:1 i du . 
Ivančica- M. Gubec 2:6 0 | 6 8:18 3 
VATROGASAC T|0|215 | 916 2 


t 12 ISIBHDOKGJAV: Radobojski list br. 7 /Godina 1./15. listopad 2008. 


DUGO TOPLO LJETO JE IZA NAS, STIGLA JE JESEN 
RUJAN OD TRI DO TRIDESET SEDAM 


mjesecu rujnu bilo je u Radoboju 14 dana bez kapi kiše, 

no zato je 12. rujna palo nešto više od 20 litara po m“, a 
tijekom cijelog mjeseca ukupno 67 litara kiše po m“. Najtoplije 
je bilo 9. rujna kada su mjerni uređaji zabilježili 37" C na sun- 
cu,a 28" C u hladu. S druge pak strane najhladnije je bilo 19. 
rujna kada se živa spustila u jutarnjim satima do 3* C iznad ni- 
štice. Prvog dana u mjesecu prosječna minimalna temperatura 
bila je 11.4" C, srednja 18" C, a maksimalna 25.3% C, dok je 
zadnjeg dana mjeseca rujna prosječna minimalna temperatura 
iznosila 5.1* C, srednja 11.5% C a maksimalna 18.8" C. Sve u 
svemu pravo vrijeme na početku jeseni u našem kraju. (vir) 


PROHUJALA VREMENA NA RADOBOJSKOM PODRUČJU 
DAN OPĆINE 


O Radoboj odredila je Odlukom Općinskog vijeća da se Dan općine obilježava svake godine 20. listopada. Još uvi- 
jek ima naših sumještana koji se pitaju zašto baš taj dan? Mnoge su lokalne zajednice; gradovi, općine i županije, naime 
odlučile da njihov dan bude vezan uz nekog Božjeg zaštitnika, a eto naša se Općina odlučila za drugačiji pristup. Pa što se u 
stvarnosti dogodilo 20. listopada? Događaj, vrijedan pamćenja zbio se tog dana 1833.godine u Radoboju kada su rudari koji su 
tu od 1811. iz zemlje vadili sumpor, odlučili da otvore školu za svoju djecu i djecu ovdašnjih seljaka. Bilo je to dakle točno prije 
175 godina. Mnoge veće sredine o školovanju djece u to vrijeme nisu ni razmišljale, a eto u nekom zabitom mjestu u Hrvatskom 
zagorju, konkretno u Radoboju rudari donose dalekosežnu odluku koja će odrediti životni put mnogog Radobojca, jer će imati 
priliku naučiti prva slova, prvi račun i steći uvjete za daljnje školovanje. 


Dakle, na sastanku tadašnjih rudara donijet je jednoglasni zaključak o utemeljenju škole i njenom financiranju. Statut koji je 
tada donijet mogao bi i danas biti dobar primjer našim obrazovnim ustanovama. Evo samo nekoliko članaka Statuta ondašnje 
škole 

- Stalnim doprinosima rudara ima se stvoriti zaklada za školu, kojom će se ona sagraditi, uzdržavati učitelj, nabavljati školske 
knjige i druge školske potrepštine; 

- Sva rudarska djeca od 6 godina dužna su uz odgovornost roditelja polaziti školu; 

- Djeca će dobivati besplatno sve potrebno za pisanje i računanje iz školske zaklade. Dobivat će besplatno i školske knjige, ali ih 
imaju vraćati neoštećene; 

- Djeca se imaju podučavati u predmetima, koji su od više oblasti propisani za normalne škole: pisanje, čitanje, računanje i to na 
brvatskom jeziku; 

- Budući pak da i susjedni seljaci izrazuju želju i javljaju se, da se i njihova mnogobrojna djeca pripuste blagodati škole, koja je 
osnovana samo za djecu rudara, to se iz ljubavi prema bližnjemu, i da se ne rode razmirice između rudarske i seljačke djece, i 
da se neki odnosi poprave, to se dozvoljava, da školu polaze i seljačka djeca, koja su za to sposobna, ali će imati plaćati školarinu, 
koju će odrediti ravnatelj. 


Iz sačuvanih zapisa vidljivo je da je škola počela s radom 1834. godine i da je prva generacija imala ukupno 33 učenika. Zahva- 
ljujući mudroj odluci tadašnjih rudara radobojski kraj će narednih stoljeća dati više stotina visokoobrazovanih stručnjaka svih 
struka. Vjerojatno ni jedna sredina u bližoj i daljoj okolici nema toliko obrazovanih ljudi na ukupni broj stanovnika kao što to 
ima Općina Radoboj. 5 punim se pravom možemo ponositi ljudima koji su prva slova naučili čitati i pisati u radobojskoj školi, 
a svojim su daljnjim obrazovanjem stekli najviša zvanja. Ponosimo se tako našim doktorima znanosti, profesorima, liječnicima, 
inženjerima, pravnicima, agronomima, veterinarima, ekonomistima, kemijskim inženjerima, vojnim pilotima, glazbenicima, 
učiteljima i nastavnicima, a da ne govorimo o više stotina vrijednih srednjoškolaca bez kojih nije bila, a niti je sada bilo koja 
tvornica, ustanova ili druga sredina. Prve školske dane na području Radoboja imalo je tako i pet zastupnika Sabora, desetak 
ravnatelja osnovnih i srednjih škola, desetak direktora velikih firmi kao što su bile: Tvornice obuće «Astra» i «Šimecki» Zagreb, 
Tvornica štapova Krapina, Tiskara «Ljudevit Gaj» Krapina, Tvornica stakla «Straža» Hum na Sutli, Regeneracija Zabok, rudnik 
ugljena Krapina i mnoge druge. Ponosimo se i današnjim poduzetnicima s područja naše Općine kao i svima koji bez ustruča- 
vanja s ponosom prenose svoje radobojske korijene širom Hrvatske i svijeta. 

I kada ćemo ove godine obilježiti 175. obljetnicu početka školstva na našem području i Dan općine budimo ponosni na naše 
ljude koji su rođeni u našoj sredini, a svojim su sposobnostima doprinijeli razvoju brojnih djelatnosti. 

Eto, zbog toga Općina Radoboj obilježava svoj Dan, a Osnovna škola Side Košutić Dan škole 20. listopada. (vir) 


